Roy Paci

Rosario (Roy) Paci (Augusta, 16 di sittèmmiru di 1969) è un trummittista, cumpusituri e arranciaturi sicilianu.

 Biografìa 
Havi sunatu nizziarmenti cu li Mau Mau, cu li quali havi arriggistratu quattru arbum, carattirizzati di l'usu di strumenti e d’un linguaggiu pupulari e ncintrati supra stori di puvirtati e perifirìi urbani.

Ntô 1998 cu li Zu, gruppu musicali d’avanguardia, havi arriggistratu l'album Bromio.

Havi appoi cullabburatu cu Manu Chao pi lu discu Próxima Estación Esperanza e pi na sò tourneè.

‘N sèquitu havi funnatu li Aretuska (di Aretusa, la famusa fonti, didicata a la dea greca, ntî l’ìsula di Ortigia a Siracusa), gruppu musicali ch’irunizza supra li stereòtipi dâ mafia ammiscannu diversi gèniri musicali.

Happi tantìssimi cullabburazzioni cu musicisti nazziunali e straneri tra li quali Manu Chao, Pascal Comelade, Ivano Fossati, Piero Pelù, Samuele Bersani, Teresa De Sio, Subsonica, Tonino Carotone, Nicola Arigliano, Daniele Sepe, Luca Barbarossa, Vinicio Capossela, Macaco, Mau Mau, Africa Unite, Persiana Jones, Radici nel cemento, Il parto delle nuvole pesanti, 99 Posse, Arpioni, Negrita, Jovanotti, Caparezza, Mike Patton.

Ntô 1998 havi nortri funnatu n'etichetta nnipinnenti, Etnagigante, pi dari spazziu a novi gruppi siciliani (e â spirienza cu li Banda Ionica).

Ntô 2005 havi curatu la culonna sunora dâ trasmissioni Markette di Piero Chiambretti (nta cui happi macari na sò rùbrica còmica nica) mentri ntô 2006 è òspiti fissu, nzèmmula â band Aretuska, dâ trasmissioni còmica Zelig Circus, ‘n unna supra Canale 5, di cui havi cumpunutu la sigla.

Ntâ primavera 2007 pùbbrica l'album SuoNoGlobal, siquitu dû sìngulu Toda joia toda belleza (feat. Manu Chao).

 Discugrafìa 
 Album 
 2002 - Baciamo le mani cu Aretuska
 2003 - Tuttapposto cu Aretuska, cu 4 canzuni n sicilianu
 2005 - Parola d'onore cu Aretuska
 2005 - Wei Wu Wei chê Corleone
 2007 - SuoNoGlobal cu Aretuska

 Sìnguli 
 2002 - Cantu Siciliano
 2002 - The Duse
 2003 - Besame Mucho
 2003 - Yettaboom
 2006 - Viva la vida
 2007 - Toda joia toda beleza (feat. Manu Chao)

 Cullabburazzioni 
 Conjura - Conjura
 Proxima estacion esperanza - Manu Chao
 Radio Bemba sound system live - Manu Chao
 Viva Mamanera - Mau Mau
 Eldorado - Mau Mau
 Marasma General - Mau Mau
 Safari Beach - Mau Mau
 Siberie m'etait contéee... - Manu Chao
 Mondo Difficile - Tonino Carotone
 Malacabeza - Arpioni
 ''Nessun Dubbio - Jaka

 Liami nterni 

Cantanti e gruppi musicali siciliani

 Culligamenti sterni 
Situ ufficiali
Myspace ufficiali di Roy Paci
Myspace ufficiali di Roy Paci e Aretuska
Situ ufficiali dî Roy Paci & Aretuska
Situ ufficiali dî Corleone
Intervista a Roy Paci (audiu)

Paci, Roy
Paci, Roy
Paci, Roy